El Consell Consultiu de les Illes Balears, en el context del 25è aniversari d'aquesta institució, ha acollit enguany les XX Jornades de la Funció Consultiva, que han tingut lloc en el Palau de Congressos de Palma els dies 24 i 25 d'octubre de 2019, i a les quals hi han assistit el president i els membres de la Comissió Jurídica Assessora, així com la secretària general i el personal de l'àrea jurídica d'aquest òrgan consultiu.
La inauguració de les Jornades ha anat a càrrec del president del Parlament de les Illes Balears, Sr.
Vicenç Thomas i Mulet, i hi han participat representants dels òrgans consultius autonòmics, així com personalitats destacades en l'àmbit jurídic per tal de debatre sobre aspectes substancials de la funció consultiva.
En la primera sessió de la primera jornada, presentada pel Dr.
Joan Oliver Araujo, catedràtic de dret constitucional de la Universitat de les Illes Balears i conseller del Consell Consultiu, es va tractar sobre la doctrina dels òrgans consultius en relació amb referèndums i consultes populars, i hi van intervenir com a ponents el Dr.
Luis López Guerra, catedràtic de dret constitucional de la Universitat Carlos III, vicepresident emèrit del Tribunal Constitucional i jutge emèrit del Tribunal Europeu de Drets Humans; el Dr.
Marc Carrillo López, catedràtic de dret constitucional de la Universitat Pompeu Fabra, exconseller del Consell de Garanties Estatutàries i exmembre de la Comissió Jurídica Assessora; el Dr.
José Suay Rincón, catedràtic de dret administratiu de la Universitat de Las Palmas de Gran Canaria i conseller del Consell Consultiu de Canàries, i la Dra.
Maria Ballester Cardell, professora de dret constitucional de la Universitat de les Illes Balears i consellera del Consell Consultiu.
La segona sessió, presentada pel Sr.
Octavi J. Pons Castejón, conseller del Consell Consultiu de les Illes Balears, va versar sobre l'àmbit de l'habitatge, i es van tractar qüestions com ara la regulació com a bé essencial, a càrrec del Dr.
Juan B. Cano Bueso, president del Consell Consultiu d'Andalusia i catedràtic de dret constitucional de la Universitat d'Almeria, i la regulació del contracte d'arrendament, a càrrec la Sra.
María de los Ángeles Berrocal Vela, lletrada de la Comunitat Autònoma de les Illes Balears i consellera del Consell Consultiu.
En la segona jornada, presentada pel Dr.
Felio José Bauzá Martorell, conseller del Consell Consultiu de les Illes Balears, es va debatre sobre diversos temes d'actualitat com la responsabilitat patrimonial dels tribunals administratius de contractes per anul·lació judicial i demora en les seves decisions, ponència a càrrec del Dr.
Alfredo Galán Galán, catedràtic de dret administratiu de la Universitat de Barcelona i membre de la Comissió Jurídica Assessora; l'anàlisi dels límits mediambientals al creixement turístic, que va realitzar el Dr.
José Eugenio Soriano García, catedràtic de dret administratiu de la Universitat Complutense de Madrid, i el paper de la funció consultiva en l'ordenament jurídic, qüestió que va exposar el Dr.
Juan Alfonso Santamaría Pastor, catedràtic de dret administratiu de la Universitat Complutense de Madrid.
La cloenda de les Jornades va anar a càrrec de la Sra.